L 141/48 Jurnalul Oficial al Uniunii Europene 6.6.2009 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 29 mai 2009 de acordare a unei derogări solicitate de Regatul Unit al Marii Britanii și Irlandei de Nord în privința Angliei, Scoției și Țării Galilor în conformitate cu Directiva 91/676/CEE a Consiliului privind protecția apelor împotriva poluării cu nitrați proveniți din surse agricole [notificată cu numărul C(2009) 3853] (Numai textul în limba engleză este autentic) (2009/431/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole (!), în special anexa III punctul 2 al treilea paragraf, întrucât: În cazul în care cantitatea de îngrăşăminte pe care un stat membru intenționează să o aplice anual pe hectar este diferită de cea precizată de Directiva 91/676/CEE la anexa III punctul 2 al doilea paragraf teza introductivă și litera (a), această cantitate trebuie să fie stabilită astfel încât să nu împiedice îndeplinirea obiectivelor specificate la articolul 1 al directivei și trebuie să fie justificată pe baza unor criterii obiective, cum ar fi, în cazul de față, perioadele lungi de vegetație și culturile cu o puternică absorbție de azot. La 14 ianuarie 2009, Regatul Unit al Marii Britanii și Ilandei de Nord a înaintat Comisiei o cerere de derogare în temeiul anexei III punctul 2 al treilea () JO L 375, 31.12.1991, p. 1. paragraf din Directiva 91/676/CEE în privința Angliei, Scoţiei și Țării Galilor. Derogarea solicitată priveşte intenția Regatului Unit al Marii Britanii și Irlandei de Nord de a permite aplicarea în Anglia, Scoția și Țara Galilor a până la 250 kg de azot pe hectar pe an, provenit din efluenți de la exploatațiile agricole cu pășuni. Aproximativ 1 950 de exploatații din Anglia, Scoţia şi Țara Galilor, reprezentând echivalentul a 1,3% din numărul total de exploatații, 1,5% din suprafața agricolă utilizată și 21 % din numărul total al animalelor de lapte pot face obiectul derogării. Legislația de implementare a Directivei 91/676/CEE, care include delimitarea ariilor vulnerabile și înființarea programului de acțiune din Anglia (Regulament 2008 nr. 2349), Scoţia (Regulament 2008 nr. 298) și Țara Galilor (Regulament 2008 nr. 3143), a fost adoptată şi se aplică în egală măsură cu prezenta decizie. Ariile vulnerabile delimitate în care se aplică programele de acțiune acoperă 68 % din suprafața totală a Angliei, 14% din suprafața totală a Scoţiei și 4% din suprafața totală a Țării Galilor.